钦定古今图书集成/明伦汇编/氏族典/第103卷 > 《廖用贤尚友录》 > 奚陟
## 钦定古今图书集成/明伦汇编/氏族典/第103卷 > 《廖用贤尚友录》 > 奚陟

按《唐书奚陟传》：“陟字殷卿，其先自谯亳西徙，故为京
兆人。少笃志，通群书。大历末，擢进士文辞清丽科，授
弘文馆校书郎。德宗立，谏议大夫崔河图持节使吐
蕃，表陟自副，以亲老辞不拜。杨炎辅政，召授左拾遗。
居亲丧，毁瘠过礼。朱泚反，走间道及车驾于兴元，拜
起居郎、翰林学士，不就职。贼平，改太子司议郎，历金”
部、吏部员外，转左司郎中。贞元八年，迁中书舍人。江
南、淮西大水，诏陟劳问循慰，所至人人便安。迁刑部
侍郎，寻知吏部选事，迁侍郎，铨综平允。十五年，病痈卒，年五十五，赠礼部尚书。